Gerieflik geleë op Laerskool Hermanstad se terrein. Leerders leer maats en omgewing ken, wat aanpassing in Gr. 1 vergemaklik
Skoolure: 07:30 tot 13:00.
Naskoolfasiliteit tot 17:30 op skoolterrein beskikbaar.
‘n Leerdergesentreerde program word gevolg nl. die Nasionale Kurrikulum - en Assesseringsbeleidverklaring vir 2012 soos voorgeskryf deur die Nasionale Departement van Onderwys.
Gereelde vorderingsverslae en oueraande hou u op hoogte van u kind se vordering.
Gekwalifiseerde onderwysers wat spesifiek in Gr. R onderwys opgelei is. Voortgesette bywoning van kursusse.
Playball word aangebied by die skool. Kostes insluit by skoolgeld.
Deelname aan aktiwiteite by die skool bv. atletiek, bulletjie-rugby, mini-krieket en mandjiebal.
Pret en/of opvoedkundige aktiwiteite word wisselend jaarliks aangebied. Eie keuse vir deelname geld en ’n kostefooi word, indien nodig, gehef.
Aankoms – Vryspel binne
Groet en toiletroetine
Groet, nuus, weer, register, verjaarsdae en bybel
Skeppende aktiwiteite en vryspel binne
Playball en toilet roetine
Rustige opvoedkundige speletjies en vertrek
Graad R reëls
Gr R leerders dra nog gewone klere. Daar is wel 'n Gr R hempie te koop wat hulle aantrek op Vrydae en met instappies. Merk alle klere, veral baadjies en skoene, duidelik. Leerders moet ou speelklere, wat maar kan vuil word, aantrek. Dogtertjies moet verkieslik ’n lang/kort broek met gewone tekkies of plat skoene aantrek. (Geen hoë hakke of dik sole). Lang hare moet vasgemaak word.
Slegs broodjies, vrugte, pro-vita, of soortgelyke gesonde kos word in kosblikke toegelaat. Geen chips, lekkers, ontbytstafies, koek, muffins, vrugtelekkers, klein koekies of gaskoeldrank nie. Kleurstowwe, suiker en preserveermiddels beïnvloed ’n jong kind se konsentrasie negatief. Help asb!
Hoe kan u as ouer help?
Leer of help u kind met die volgende:
Huisadres, telefoonnommer, naam, van, geboortedatum en verjaarsdag.
Om sy skoenveters vas te maak
Om sy neus te blaas en behoorlik af te vee
Nie later as 20h00 te gaan slaap nie.
Om elke oggend 'n gesonde ontbyt te eet. (jong kinders kan nie tot 09h30 konsentreer sonder ontbyt nie)
Verantwoordelikheid te aanvaar om self aan te trek, tande te borsel, te bad, sy boodskapboekie in sy tas te pak, ens. (By die skool moet hy sy klere en skoene self oppas en in sy tas bêre). As hy dinge self doen skep dit ’n gevoel van prestasie en onafhanklikheid en is hy dan bereid om meer te waag.
Gesels met u kind oor die konteks van die week (bv. My liggaam) en help hom om sy emosies uit te druk deur te vra wat hom gelukkig of hartseer maak. Stal ook sy prentjies uit en laat hom spesiaal voel.
Nooi jou kind se maatjies om te kom speel – verkieslik op Vrydag of naweke.
Speel “Ek sien met my kleine ogies.......” met kleure, vorms en klanke (bv. iets wat begin met ‘n “s”)
Leer jou kind om die eerste keer na ’n opdrag te luister. Moenie opdrag herhaal indien kind dit nie uitvoer nie, maar vra liewer: “wat het ek jou gevra?” en laat kind dan die opdrag herhaal.
Lees elke dag vir u kind ’n storie. (Jy sal nooit spyt wees nie)
Bou saam met u kind legkaarte.
Laat u kind raai wat advertensieborde of huishoudelike etikette uitspel, bv. Spar, Woolworths, Coca Cola, Omo, Absa ens.
U kan woorde by die prente in u kind se plakboek skryf, hy kan dit dan “lees” of kopieer.
Speel speletjies soos Slangetjies en leertjies, Uno, Ludo en Domino’s met jou kind.
Moedig hom/haar aan om syfers raak te sien bv. muntstukke, straatnommers, pryse, ens.
Laat hul bv. lekkers soos Smarties, gelykop verdeel tussen boeties of sussies.
Groot- en fynmotoriese vaardighede
Speel gereeld balspeletjies.
Huppel, galop, dans, spring een been, stoei, spring tou, en trek tou saam met u kind.
Laat kind prente uit ou tydskrifte knip en in ’n boek plak. (bv. prente van karre, speelgoed, rokke of lekker kos.) Hy kan ook prentjies teken in die boek.
Speel met wasgoedpennetjies, deur dit aan iets vas te knyp of sorteer pa se spykers en skroewe uit.
Grondslagfase Gr.1 – 3
Die Grondslagfase streef daarna om elke kind geborge en veilig te laat voel.
In die Grondslagfase het ons gekwalifiseerde onderwyseresse wat ‘n passie vir die onderwys het. Al ons Grondslagfase het interaktiewe visualiseerders en projekters, waar die Gr. 1 klasse almal E-borde het.
Tweede Addisionele Taal (Tswana)
In die Grondslagfase is die belangrikste vaardighede in die kurrikulum vir Tweede Addisionele Taal die volgende:
Geen formele assessering word gedoen.
Die inhoudsareas is as volg:
Aanvangskennis, Persoonlike en Sosiale Welstand
· Voldoende prestasie (Vlak 4)
· Matige prestasie (Vlak 3)
Die Intersenfase het gekwalifiseerde onderwysers wat met entoesiasme onderrig gee aan hulle leerders.
KAVS word met sukses in die Intersenfase geïnkorporeer. Deurlopende assessering stel ons in staat om probleemareas spoedig te identifiseer, evalueer en effektief aan te spreek. ‘n Intensiewe heronderrig en remediëringprogram word met vrug aangebied en waar nodig ontvang leerders addisionele steun van ons bekwame Leerderondersteuningspan. Vaardigheidsontwikkeling word holisties benader en die inkorporering van tegnologie, vernuwende denke en ‘n “uit-die-boks” aanbiedingstyl getuig hiervan. Al die klasse het interaktiewe visualiseerders en projekters. Die Wiskunde klasse het almal E-borde.
Vakke wat aangebied word:
• Tale: Afrikaans en Engels
• Lewensvaardigheid: Lewensoriëntering, KDA, Visuele Kuns, Uitvoerende Kuns (Gr 4-6)
• Lewensoriëntering (Gr 7)
• Natuurwetenskap & Tegnologie (Graad 4-6)
• Natuurwetenskap (Gr 7)
• Ekonomiese- en Bestuurswetenskappe (Gr 7)
• Tegnologie (Gr 7)
• Kuns & Kultuur (Gr 7)